טוקוס אדום-מקור טנזני

טוקוס אדום-מקור טנזני (שם מדעי: Tockus ruahae) הוא מין של עוף טרופי ממשפחת הקלאוניים המצוי רק בערבות הסוואנה של מרכז טנזניה, משם קיבל את שמו. הוא אחד מחמשת המינים של הקבוצה הלא טקסונומית טוקוס אדום-מקור, אשר בעבר נחשבו למין אחד.

זהו עוף באורך 42–48 ס"מ ובמשקל ממוצע של 200 גרם. הטוקוס בעל מקור ארוך ומעוקל מטה שצבעו אדום למעט הקצה הקדמי השחור של המקור התחתון. העיניים צהובות אך מוקפות בטבעת שחורה המזכירה מסיכה. הטוקוס בעל נוצות לבנות עם ראש וכנפיים שחורות ומעט מנומרות בלבן, זנב ארוך יחסית שרובו שחור ורגליים קצרות. הוא מצוי בין ענפי העצים אך גם יורד לקרקע לחפש מזון.

הטוקוס ניזון בעיקר מחרקים ויצורים דומים אך גם מפירות, זרעים, זוחלים ויונקים קטנים. כמו מרבית העופות הוא מונוגמי וחי עם בן זוג קבוע.

קישורים חיצוניים

טוקוס
טנזניה: בעלי חיים אנדמיים
טנזניה: עופות
בעלי חיים שתוארו ב-2002
עופות הסוואנה האפריקנית